google/wiki40b huggingface dataset:
Bégaar

Poloha

Obec má rozlohu 27,8 km². Najvyšší bod je položený 52 m n. m. a najnižší bod 7 m n. m.

Obyvateľstvo

Počet obyvateľov obce je 1 093 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Férin

Poloha

Obec má rozlohu 5,52 km². Najvyšší bod je položený 45 m n. m. a najnižší bod 27 m n. m.

Obyvateľstvo

Počet obyvateľov obce je 1 426 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Václav II. (Čechy, kráľ)

Starostlivosť o zveľadenie českého štátu

Napriek tomu, že Václav nezískal v dobe svojej pohnutej mladosti významnejšie vzdelanie, zaujímal sa o dobovú vedu, zhromažďoval vzácne spisy a pozýval na svoj dvor cudzích umelcov (pôsobili tu napríklad minnesängri Ulrich von Etzenbach, Heinrich von Meißen zvaný Frauenlob a menej známy Heinrich von Cluzenêre). Sám kráľ zložil 3 ľúbostné piesne v stredohornonemeckom jazyku (Mittelhochdeutsch), čo mu aj vynieslo čestné miesto v pomyseľnej sieni slávy stredovekého minnesangu – slávnom Manesskom rukopise, kde je vyobrazený.
Pomýšľal na založenie pražskej univerzity (pol storočia pred Karolom IV.!), to sa však stretlo s odporom šľachty (tá sa bála dať kráľovi možnosť vychovávať na univerzite svojich úradníkov, ktorí by potom pracovali na posílení kráľ. moci a obmedzení šľachtickej svojvôle) rovnako ako snaha o zavedenie krajinského zákonníka.  
Za Václavovej vlády došlo k zavŕšeniu veľkých hospodárskych a sociálnych premien českého štátu posledných Přemyslovcov, ktoré boli spojené s veľkou kolonizáciou, zakladaním miest, rozvojom remesiel a obchodu. Koncom 13. storočia boli objavené bohaté ložiská striebornej rudy v Kutnej Hore, ktorých využitie výrazne prispelo k mocenskému rozmachu českého kráľovstva. Kráľ pripravil v spolupráci so svojimi talianskymi finačnými a právnymi poradcami mincovú reformu, na ktorej základe začali byť roku 1300 razené pražské groše, ktoré sa rýchlo stali žiadanou menou aj v zahraničí, a vydal pre Kutnú Horu nový banský zákonník Ius regale montanorum.
Uno (skladba)

Videoklip

Pre song boli nakrútené celkom tri videá. Prvé je zložené zo záberov z koncertného vystúpenia a z niekoľkých scén, ktoré sa natáčali na londýnskom Tower Bridge. Kapela neskôr v jednom rozhovore opísala túto verziu klipu ako „ohavnú, katastrofálne, hroznú a trápnu“.
V druhom videoklipe hrá kapela v uzavretej miestnosti. Žena sa snaží prejsť labyrintom chodieb s dverami až k hrajúcej skupine, avšak všetky dvere vedú do ďalších chodieb. Čím dlhšie žena hľadá správnu cestu, tým je viac zúfalá. Nakoniec skončí pri dverách číslo 1.
Tretia verzia videoklipu je zložená zo záberov koncertného prevedenia skladby.
Haliç Köprüsü

Haliç Köprüsü (doslova Haličský most) je cestný most ponad záliv Zlatý roh (tur. Haliç) v Istanbule v Turecku. Spája štvrte Ayvansaray a Halıcıoğlu. Prechádza ním diaľnica Otoyol 1. Most má dĺžku 995 m, šírku 32 m a výšku 22 m nad hladinou mora.
Bol postavený v rokoch 1971 až 1974, a otvorený 10. septembra 1974. Most postavili japonská firma IHI a nemecká Julius Berger-Bauboag AG.
Vysílač Cukrák

Vysielanie

V súčasnej dobe je možné z vysielača prijímať:
Vynález skazy

Vynález skazy (franc. Face au drapeau) je fantasticko-dobrodružný román Julesa Verna varujúci pred nebezpečenstvom zneužitia vedeckých objavov. Pirát Ker Karaje (alias gróf d'Artigas) unesie zo sanatória na americkom pobreží francúzskeho vynálezcu Rocha a jeho ošetrovateľa Harta, aby sa zmocnil jeho vynálezu (bleskometu). Roch je zaujatý vynálezom a spolupracuje za peniaze s pirátmi. O vynález majú záujem mnohé strany, z nebezpečných situácií únoscovia vyviaznu najskôr s jeho pomocou. Vynálezca si uvedomí svoje postavenie až vtedy, keď má zbraň otočiť proti lodi so zástavou svojej vlasti. Obráti svoj vynález proti pirátom, vyhodí ostrov do povetria a sám pri výbuchu zahynie.
Hematológia

Hematológia je veda zaoberajúca sa fyziologickými funkciami krvi a ochoreniami krvi.
Hematológia je samostatný špecializačný medicínsky odbor. Len málo lekárskych odborov môže hematológii konkurovať svojím progresívnym vývojom a rozsahom riešenej problematiky. Pôvodne malý pododbor vnútorného lekárstva sa rozšíril na interdisciplinárny odbor v úzkom spojení s interným lekárstvom, kardiológiou, onkológiou, gynekológiou, chirurgickými disciplínami a medicínou neodkladných stavov. Názov hematológie je odvodený z gréckeho tó haima – krv a lógos – slovo. Zjednodušená charakteristika hematológie – odbor skúmajúci zloženie krvi a krvotvorných orgánov, ich funkcie za normálnych okolností a chorobných podmienok. Moderná hematológia je rozšírená o transplantačnú problematiku, transplantácie krvotvorných buniek a kostnej drene a svojimi poznatkami vrátane imunohematológie zasahuje do transplantácie orgánov. Hematológia je raritná svojou vyváženosťou klinickej a laboratórnej medicíny.
Zakladateľom hematológie je Antonie van Leeuwenhoek.
Československo-sovietska zmluva (1943)

Zmluva o priateľstve, vzájomnej pomoci a povojnovej spolupráci medzi Československou republikou a Zväzom sovietskych socialistických republík alebo neoficiálne československo-sovietska zmluva z 12. decembra 1943 (originálne názvy pozri v kapitole Názov) bola bilaterálna zmluva podpísaná 12. decembra 1943 medzi Dočasným štátnym zriadením a ZSSR.
Signatármi zmluvy boli veľvyslanec ČSR v Moskve Zdeněk Fierlinger a sovietsky komisár zahraničných vecí Viačeslav Michajlovič Molotov, pričom pri podpise bol prítomný tiež Edvard Beneš a Josif Vissarionovič Stalin.
Zmluva bola prehĺbením Zmluvy o vzájomnej pomoci medzi ČSR a ZSSR podpísanej 16. mája 1935 v Prahe a potvrdením dohody o obnovení diplomatických stykov a spoločnom postupe vo vojne proti Nemecku medzi Dočasným štátnym zriadením a ZSSR podpísanej 18. júla 1941 v Londýne. Znamenala záväzok o vzájomnom postupe vo vojne proti Nemecku a základné predpoklady budúcej povojnovej spolupráce.
Jozef Kalazanský

Mladosť

Kalazanský sa narodil v Perlate de la Sal v Španielsku 11. septembra 1557 ako najmladších z ôsmych detí. Mal dve sestry. Jeho rodičia mu dali dobré vzdelanie doma a potom na základnej škole v Perlate. V roku 1569 bol poslaný ná klasickú školu a neskôr na vyššie štúdiá v Estadille. Vo veku 14 rokov zistil, že sa chce stať kňazom. Toto povolanie sa však nestretlo s podporou od jeho rodičov.
Pre svoje vyššie štúdium začal Kalazanský študovať filozofiu a právo na univerzite v Lleide, kde získal titul doktora práv. Po týchto štúdiách začal teologický kurz na univerzite vo Valencii. Keď mu matka a brat zomreli jeho otec chcel, aby sa oženil a pokračoval v rodine. Ale choroba v roku 1582 ho takmer usmrtila a po tom, čo sa jeho otec zmieril s túžbou jeho syna stať sa kňazom, Jozef Kalazanský ozdravel. Po svojom ozdravení bol 17. decembra 1583 vysvätený za kňaza.

Neskoršie pôsobenie

Od roku 1592 pôsobil Ríme, kde sa venoval opusteným a chudobným deťom. Rok 1597 priniesol otvorenie prvej verejnej bezplatnej školy v Európe. Neskôr jeho spolupracovníci otvárali podobné školy aj v iných mestách a štátoch. Zo spolupracovníkov Jozefa Kalazanského sa postupne sformoval rád piaristov.
Marigna-sur-Valouse

Poloha

Obec má rozlohu 8,35 km². Najvyšší bod je položený 598 m n. m. a najnižší bod 354 m n. m.

Obyvateľstvo

Počet obyvateľov obce je 103 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bonvillers

Poloha

Obec má rozlohu 5,86 km². Najvyšší bod je položený 161 m n. m. a najnižší bod 111 m n. m.

Obyvateľstvo

Počet obyvateľov obce je 207 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Château-Verdun

Poloha

Obec má rozlohu 0,79 km². Najvyšší bod je položený 766 m n. m. a najnižší bod 529 m n. m.

Obyvateľstvo

Počet obyvateľov obce je 54 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lugan (Tarn)

Poloha

Lugan má rozlohu 10,13 km². Najvyšší bod je položený 231 m n. m. a najnižší bod 129 m n. m.

Obyvateľstvo

Lugan má 432 obyvateľov (2009).
Graf vývoja obyvateľstva:
Zdroje: INSEE
Žilinská univerzita v Žiline

Akademická obec

Súčasným rektorom je od 1. júla 2018 prof. Ing. Jozef Jandačka, PhD., ktorý vo funkcii nahradil Dr.h.c. prof. Ing. Tatianu Čorejovú, PhD.
Prvým prorektorom a prorektorom pre vzdelávanie je doc. Ing. Vladimír Konečný, PhD.

Prorektorom pre vedu a výskum je prof. Ing. Pavol Rafajdus, PhD.

Prorektorom pre medzinárodné vzťahy a marketing je doc. Ing. Jozef Ristvej, PhD.

Prorektorom pre rozvoj je prof. Ing. Josef Vičan, CSc.
Prorektorom pre informačné systémy je prof. Ing. Karol Matiaško, PhD.
Predsedom Akademického senátu je prof. Dr. Ing. Juraj Gerlici.

Kvestorkou univerzity je Ing. Jana Gjašiková.
Na univerzite k 31.12.2015 pôsobilo 100 profesorov a 166 docentov. Celkový počet vyučujúcich bol 654 a v oblasti výskumu pracovalo 223 zamestnancov.

Vzdelávanie

Na univerzite sa poskytuje vzdelanie celkovo v 196 študijných programoch.
Všetky akreditované študijné odbory a programy poskytované univerzitou sú uvedené v samostatnom zozname tu.

Kampus

Univerzita sídli na Univerzitnom kampuse Veľký diel, ktorý je postupne budovaný od 80-tych rokov. V centre mesta pôsobí Fakulta bezpečnostného inžinierstva, na letisku v Dolnom Hričove Fakulta prevádzky a ekonomiky dopravy a spojov, v Prievidzi Fakulta riadenia a informatiky a v Tatranskej Javorine od roku 1999 Výskumný ústav vysokohorskej biológie. Taktiež vlastní ubytovacie zariadenie v Ružomberku a Zuberci.

Služby pre študentov

Univerzita poskytuje ubytovanie študentom v študentských domovoch (internátoch) Veľký diel a Hliny V, s kapacitou spolu cca 4 400 lôžok.
Študenti sa majú možnosť stravovať v 7 univerzitných výdajniach a bufetoch, prakticky na každom mieste výučby.

Spolupráca

Kooperácia so zahraničnými univerzitami umožňuje študentom a učiteľom aktívnu účasť v medzinárodných programoch ERASMUS, Leonardo da Vinci, CEEPUS, TEMPUS, COPERNICUS, COST, v 5., 6. a 7. rámcovom programe a i.
Gudeovité

Fyziológia

Meno v angličtine splitfin = rozštiepená plutva vychádza zo skutočnosti, že samčeky majú predné lúče análnej plutvy čiastočne oddelené od zvyšku plutvy. U gudeovitých dochádza k vnútornému oplodneniu, samce tejto čeľade nemajú gonopódium (ako iné živorodiace ryby) ale andropódium (je oddelené zárezom od análnej plutvy). Embryá sa vyvíjajú v plodových vačkoch v tele matky. Môžu dorastať až do dĺžky 20 cm, aj keď väčšina druhov je oveľa menšia, asi 5 cm.

Životný cyklus a vývoj

Väčšina gudeovitých rýb sú živorodiace, rodia živé mláďatá z tela samice bez vaječných obalov. Táto čeľaď obsahuje rad populárnych akváriových rýb. Nedávne fylogenetické štúdie určili vek tejto čeľade na približne 16 500 000 rokov, pričom najväčšia divergencia sa vyskytovala v období miocénu. Vznik druhov tejto čeľade možno pripísať vulkanickým a geologickým poruchám v tomto regióne, ktorý vytvoril vhodné podmienky pre alopatrický vývin rýb.
Allamont

Poloha

Obec má rozlohu 9,06 km². Najvyšší bod je položený 219 m n. m. a najnižší bod 190 m n. m.

Obyvateľstvo

Počet obyvateľov obce je 145 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Roman Tuma

Divadlo

Svoju profesionálnu kariéru začal už ako 16-ročný v Ľudovom divadle Uranie v Holešoviciach.Po krátkom pôsobení v rokoch 1915 – 1916 v Plzni, bol od 1. apríla 1916 angažovaný za člena pražského Divadla na Vinohradech. Tu pôsobil až do 1. marca 1925, keď ho Karel Hugo Hilar angažoval do činohry pražského Národného divadla. Členom činohry bol prakticky až do svojej smrti, hoci pre psychickú chorobu bol od 20. novembra 1928 na dlhodobej zdravotnej dovolenke a do divadla sa vrátil iba na krátke obdobia v rokoch 1930 a 1931.

Film

Vo filmoch sa objavil iba dvakrát a to vo filme Mnichovo srdce (1921) a Muž bez srdce (1923). Ani jeden z týchto filmov sa však žiaľ nedochoval.
Nouilly

Poloha

Obec má rozlohu 2,4 km². Najvyšší bod je položený 252 m n. m. a najnižší bod 180 m n. m.

Obyvateľstvo

Počet obyvateľov obce je 509 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gagnac-sur-Garonne

Poloha

Obec má rozlohu 4,34 km². Najvyšší bod je položený 123 m n. m. a najnižší bod 113 m n. m.

Obyvateľstvo

Počet obyvateľov obce je 2 936 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ә

Ә (minuskula ә) je písmeno cyriliky.
Jeho tvar sa v minuskulnom aj majuskulnom variante zhoduje s tvarom písmena Ə v latinke. Pužíva sa v baškirčine, v chakaštine, v kalmyčtine, v kazaštine a v tatárčine, kde zachycuje hlásku v nemčine zapisovanú ako ä, v dungančine, kde zachycuje hlásku [ ɤ ], v abcházštine, kde reprezentuje labializáciu predchádzajúcej spoluhlásky. Ďalej sa používa v chantyjčine, mansijčine, v itelmenčine.
Variant písmena je písmeno Ӛ.
Sómapura Mahávihára

Opis

Celá stavba zahŕňa 177 miestností, ktoré slúžili mníchom na ubytovanie a meditáciu. Cely spolu s priľahlými svätyňami tvorili jadro kláštora, ktorý pokrýva plochu až 27 akrov, čo z neho robí jeden z najrozľahlejších kláštorov na juh od Himaláji. Základová doska kláštor má rozmery 276 na 277 metrov.
Kláštor slúžil najmä pre vzdelávacie účely a mal kapacitu až 2 000 študentov, ktorí prichádzali aj zo vzdialenejších krajín ako bola Kórea, Mongolsko, Čína a Tibet. Niekoľko storočí bol jedným z veľkých náboženských centier najmä budhizmu, avšak do istej miery i hinduizmu a džinizmu. Podľa tradície tu prebýval i významný indický budhistický učenec Atíša, aby sa tu venoval prekladateľskej činnosti.
V blízkom okolí, alebo priamo v kláštore bolo nájdené množstvo najrôznejších drobných i väčších predmetov ako sú mince, kamenné sochy, keramické pozostatky a pod.
VSSK Vychlop

12.7 mmm VSSK (Vintovka snajperskaja speciaľnaja krupnokalibernaja – ostreľovačská špeciálna veľkorážna puška) Vychlop je tichá ostreľovačská puška, najnovšia z produktov konštrukčnej kancelárie KBP. Bola vyvinutá na zvláštnu žiadosť FSB (Federálna bezpečnostná služba – nástupca KGB) koncom roku 2002. Širšej verejnosti bola predstavená na jeseň 2005, počas výstavy zbraní INTERPOLITEX v Moskve.
Pušku využívajú špeciálne zložky FSB, zamerené na protiteroristickú a protikriminálnu činnosť. Údaje k tejto zbrani sú stále čiastočné a pochádzajú z letákov dodávaných výrobcom.

Určenie

VSSK 12.7mm Vychlop je určená pre zvláštne operácie, kde je požadovaná možnosť tichej streľby s omnoho vyššou prieraznosťou ako u 9 mm pušky VSS. Typickým príkladom cieľov pre ktoré je určená sú autá, teroristi v nepriestrelných vestách, či osoby skrývajúce sa za silnou prekážkou (napr. nákladný automobil či stena)

Opis konštrukcie

Základom je nový náboj SC-130 (СЦ-130) kalibru 12,7 mm s oslabenou výmetnou náplňou, ktorá urýchli strelu na počiatočnú rýchlosť 290-295m/s. Presný rozmer nábojnice zatiaľ nie je známy, ale predpokladá sa, že je 97 mm dlhá (celková dĺžka náboja je potom 130 mm), čo je omnoho menej, než štandardný ruský náboj 12,7x108 HMG (ktorého celková dĺžka je 145 mm). Štandardná strela náboja SC-130PT (СЦ-130ПТ) má hmotnosť 59 g , "vysoko priebojná" strela náboja SC-130VPS (СЦ-130ВПС) 76 g (1170 grainov) . Účinný dostrel sa udáva 600 m a strela náboja SC-13VPS na 100 m prestrelí ruskú ťažkú nepriestrelnú vestu triedy 5 (US NIJ typ III) a zaručuje prebitie 16 mm oceľovej dosky na vzdialenosť 200m.
VSSK 12.7mm Vychlop je vybavená veľkým integrovaným tlmičom, ktorý je odmontovateľný kvôli potrebe uskladnenia či prevozu. Puška sama je konštruovaná ako bullpup, má sklápaciu dvojnožku, nastaviteľnú pažbu aj lícnicu. Puška je pravdepodobne poloautomatická – podrobnosti zatiaľ nie sú známe. Schránkový zásobník je na 5 nábojov.
Plomb

Poloha

Obec má rozlohu 8,16 km². Najvyšší bod je položený 148 m n. m. a najnižší bod 14 m n. m.

Obyvateľstvo

Počet obyvateľov obce je 409 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Roumégoux (Tarn)

Polohopis

Roumégoux má rozlohu 13,43 km². Najvyšší bod je položený 390 m n. m. a najnižší bod 249 m n. m.

Obyvateľstvo

Roumégoux má 242 obyvateľov (2009).
Graf vývoja obyvateľstva:
Zdroje: INSEE
Gessayova ulica

Základné informácie

Rozprestiera sa v blízkosti Chorvátskeho ramena, Námestia hraničiarov, Osuského,  Hrobákovej, Rovniankovej a Romanovej.
Vznikla v roku 1976 v rámci výstavby petržalského panelákového sídliska pod názvom Ulica Bélu Kuna, ale obyvatelia sa sem sťahovali až do roku 1979. Bola pomenovaná podľa vodcu Maďarskej republiky rád, ktorý sa volal Béla Kun (1886 – 1938/1939). Súčasný názov získala 1. apríla 1991, podľa Ignáca Gessaya (1874 – 1928), slovenského novinára a politika pôsobiaceho v USA.
Na Gessayovej 2 sa nachádza základná škola, ktorá bola otvorená v roku 1982. V minulosti bolo pred ňou vystavené lietadlo Delfín L-29. Na Gessayovej 31 ma sídlo materská škola. 
Obyvatelia využívajú zastávky MHD Romanova a Hrobákova.
Christoph Waltz

Životopis

Narodil sa vo Viedni. Jeho rodičia Johannes Waltz a Elisabeth Urbancic boli scénickí návrhári. Jeho starí rodičia boli herci a jeho praprarodičia tiež pracovali v divadle. Vyštudoval herectvo na Max Reinhardt Seminar vo Viedni a na Lee Strasberg Theatre and Film Institute v New Yorku. Svoju kariéru odštartoval ako divadelný herec a hral v takých divadlách ako v Schauspielhaus Zürich, Viedenskom Burgtheateri alebo na Salzburskom festivale.
Potom bol často obsadzovaný v televíznych produkciách a v roku 2000 režíroval svoj prvý televízny film Wenn man sich traut. Vo vojnovom filme  Quentina Tarantina Nehanební bastardi stvárnil Waltz Hansa Landu, neslávne presláveného fajčiara cigár, ktorého prezývali "lovcom Židov". Za túto úlohu dostal cenu za Najlepšieho herca na  Filmovom festivale v Cannes v roku 2009 ako aj Oskara v kategórii Najlepší herec vo vedľajšej úlohe. Táto filmová úloha bola kladne prijatá kritikmi aj členmi poroty.
Za svoju úlohu v Tarantinovom filme Divoký Django (Django Unchained) získal znova Oscara za najlepší mužský výkon vo vedľajšej úlohe v roku 2013.
Waltz hovorí plynule nemecky, francúzsky a anglicky. Je rozvedený a má 4 deti (3 z prvého manželstva s Američankou). Žil v Londýne a od roku 2013 pendluje medzi Berlínom a Los Angeles. Jeden z jeho synov sa stal rabínom v Izraeli.
Indická mytológia

Indická mytológia je takmer nerozpletiteľné zoskupenie heterogénnych prvkov do organickej jednoty a splývanie osobností mýtickych postáv a ich funkcií.
Nové Košariská

Nové Košariská sú miestna časť slovenskej obce Dunajská Lužná.
Obec je doložená v roku 1258 ako Mysser, v roku 1283 Misser, v roku 1293 Miser, v roku 1437 Mischesdorff, v roku 1453 Misserd, v roku 1773 Misérdi, v roku 1920 Misérd, v roku 1945 Nové Košariská, maďarsky Misérd, Misérdi, nemecky Mischdorf.
Na území obce je mohylník kalenderberskej kultúry z doby hallštattskej.
Obec patrila hradu Bratislava, časť obce v roku 1293 bratislavskému richtárovi Herculinovi, v roku 1349 richtárovi Jakubovi, od 16. storočia časť obce panstvu Malinovo (Eberhard), časť panstvu Svätý Jur. V roku 1553 mala 10 port, v roku 1715 2 mlyny, výsek mäsa a 23 daňovníkov, v roku 1828 86 domov a 626 obyvateľov. Zaoberali sa poľnohospodárstvom. V rokoch 1683 – 1720 obyvateľstvo zdecimovali turecké nájazdy a stavovské povstanie. V prvej polovici 18. storočia sa v obci usídlili kolonisti z Korutánska. V roku 1945 bolo nemecké obyvateľstvo vysídlené.
Obec Nové Košariská sa 1. januára 1974 zlúčila s obcami Jánošíková a Nová Lipnica a vznikla obec Dunajská Lužná, pričom dnes tvorí jej miestnu časť Nové Košariská.
Féneyrols

Poloha

Obec má rozlohu 14,88 km². Najvyšší bod je položený 422 m n. m. a najnižší bod 114 m n. m.

Obyvateľstvo

Počet obyvateľov obce je 164 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Les Anses-d’Arlet

Polohopis

Les Anses-d'Arlet má rozlohu 25,92 km².

Obyvateľstvo

Les Anses-d'Arlet má 3832 obyvateľov (2009).
Graf vývoja obyvateľstva:
Zdroje: INSEE
Roger Louis Schütz-Marsauche

Životopis

Narodil sa v protestantskej rodine Charlesovi Schützovi a Amélie Marsauchovej ako deviate dieťa. V roku 1931 prekonal ťažkú tuberkulózu a v 1936 začína študovať teológiu v Lausanne, neskôr v Štrasburgu. V 1939 sa stal predstaveným miestneho študenského spolku kde zaviedol pravidelné stretávanie, rozhovory a rozjímania v ústraní.
20. augusta 1940 prišiel po prvýkrát do dedinky Taizé v Burgundsku, kde neskôr založilí komunitu Taizé. Tu si kúpil starý dom a pomáhal politický m utečencom, najmä Židom. O dva roky pre svoju prácu musel Taizé opustiť a dva roky žil v Ženeve, kde sa pripojili k nemu prví traja bratia. V roku 1944 sa so spoločníkmi vrátil do Taizé.
V roku 1949 zložilo sľuby prvých sedem bratov, v tom istom roku na odporúčanie kardinála Gerliera odišiel na audienciu k pápežovi Piovi XII. Od roku 1951 so svojimi spoločníkmi chodil na miesta veľkej chudoby, alebo rozkolov: po prevrate v Čile, počas a po páde komunizmu v Prahe, počas vojny v Libanone, v Kalkate, Afrike, Bulharsku, Poľsku, vo Východnom Nemecku.
V roku 1953 predstavil knihu Pravidlá Taizé v ktorej predložil základy komunity.
V roku 1958 sa stretol s pápežom Jánom XXIII., po tomto stretnutí sa stretával s pápežmi minimálne raz ročne. V roku 1960 po prvýkrát pozval na trojdňové stretnutie katolíckych biskupov a protestantských pastorov. Bolo to prvé stretnutie tohto druhu od 16. storočia.
V roku 1962 bol pozvaný ako pozorovateľ na Druhý vatikánsky koncil.
V roku 1976 navštívila Taize Matka Tereza z Kalkaty.
V roku 1981 navštívil Praheu. Mal zakázané verejne hovoriť. Stretol sa s kardinálom Františkom Tomáškom, pastorom Alfrédom Kocábom a tajne s biskupom Karlom Otčenáškom. V roku 1988 tajne vstúpil na komunistickú pôdu ČSSR.
V roku 1985 prednášal generálnemu tajomníkovi OSN Javierovi Pérezovi de Cuéllar návrhy mladých ako OSN môže budovať dôveru medzi národmi.
V roku 1986 pápež Ján Pavol II. prišiel do komunity v Taizé.
Naposledy na verejnosti hovoril v roku 2004 v Lisabone na XXV. Európskom stretnutí mladých.
16. augusta 2005 bol počas večernej modlitby v Taizé, v prítomnosti tisícov mladých ľudí (približne 2 500), dobodaný na smrť. Zavraždila ho Luminiţa Roxandra Solcan, 36-ročná duševne narušená Rumunka.
Brat Roger bol celosvetovo uznávanou autoritou v ekumenickom hnutí. V súčasnej dobe má spoločenstvo asi 100 bratov, tak katolíckej cirkvi, ako aj rôznych evanjelických cirkví z viac ako 25-tich národov.
Komunita z Taizé sa venuje praktickému ekumenizmu hlavne medzi mladými kresťanmi. V Taizé vznikol nový spôsob spolužitia ľudí rôznych vyznaní. Každoročne putujú do Taizé státisíce mladých ľudí z celej Európy.
Za svoje „dielo zmierenia“ dostal Schütz okrem iného Templetonovu cenu (1974), Karlspreis (1989), Cenu UNESCO za výchovu k mieru (1988), mierovú Cenu „Friedenspreis des Deutschen Buchhandels“, Cenu Roberta Schumana za prínos k budovaniu Európy (1992).
Ostel

Poloha

Ostel má rozlohu 9,1 km². Najvyšší bod je položený 195 m n. m. a najnižší bod 64 m n. m.

Obyvateľstvo

Ostel má 79 obyvateľov (2009).
Graf vývoja obyvateľstva:
Zdroje: INSEE
Woodstock (Oxfordshire)

Woodstock je malé mesto v Oxfordshire (Anglicko). Nachádza sa približne 12 kilometrov severne od Oxfordu. Rieka Glyme, pretekajúca malebným údolím, rozdeľuje mesto na dve časti: New Woodstock a Old Woodstock.
Woodstock je známy ako miesto kde bola väznená pricezná Alžbeta. Vo Woodstocku sa nachádza aj sídlo Blenheim Palace, kde sa v roku 1874 narodil Winston Churchill. Churchillov hrob sa nachádza v neďalekej obci Bladon.
Mouxy

Poloha

Obec má rozlohu 6,28 km². Najvyšší bod je položený 1 530 m n. m. a najnižší bod 349 m n. m.

Obyvateľstvo

Počet obyvateľov obce je 2 032 (2009).
Nasledujúci graf zobrazuje vývoj počtu obyvateľov v obci.
Zdroje: INSEE